નાયબ મુખ્યમંત્રી નીતિન પટેલે સોમવારે રાજ્ય વિધાનસભાગૃહમાં નાણાકીય વર્ષ ૨૦૧૯-૨૦ માટે ગુજરાત સરકારનું વચગાળાનું બજેટ રજૂ કર્યું હતું, જેમાં સ્વાસ્થ્ય યોજનાના વિસ્તાર દ્વારા ગરીબ-મધ્યમ વર્ગને, દૈનિક ભથ્થું તથા ડીઝલ સબસિડી વધારી માછીમારોને, પેન્શનમાં વધારો કરી વિધવા બહેનોને તથા વૃદ્ધોને તેમજ પગારવધારા દ્વારા આશા ફેસિલિટેટર બહેનો તથા આંગણવાડીની બહેનોને ખુશ કરવાનો અધકચરો પ્રયાસ કર્યો છે.